gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl de gl gl gl gl en gl gl gl gl gl gl gl gl gl zh en sv fr de de gl gl gl gl gl gl gl gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - López-Sors queda exculpado da catástrofe grazas a un perito co que traballou
Venres, sexta feira, 07 de outubro de 2022
O único ex alto cargo imputado quedou absolto por unha peritaxe realizada por un enxeñeiro naval que, no ano 2002, colaborou na xestión do accidente.
Após o 13 de novembro de 2002, mentres o Prestige afundía e estaba a piques de provocar a meirande catástrofe ecolóxica que se teña producido nas costas galegas, o profesor de Enxeñaría Naval da Universidade da Coruña, Santiago Martín Criado, colaboraba co Ministerio de Fomento na xestión do accidente.
Porén, o goberno de Aznar e o seu Ministerio de Fomento, quedaron exculpados desta catástrofe grazas a unha peritaxe do mesmo home, o profesor Martín Criado. Ao parecer, foi el quen lle ocultou á xuíza que instruía o caso os seus labores de asesoramento ao ministerio, cando esta información o tería incapacitado para realizar o informe que exculpou, finalmente, a Fomento. De feito, o seu ditame tivo un peso especial no auto da xuíz, de tal xeito que evitou que o director xeral da Mariña Mercante, José Luis López-Sors, o único ex alto cargo que aparecía imputado no proceso, se teña que sentar no banco dos acusados cando se desenvolva o xuízo, de aquí a uns meses.
"Todas as medidas que adoptaron as autoridades marítimas españolas son correctas"
Segundo sinala o xornal madrileño El País, a relación de Martín Criado co Prestige data do mesmo día no que o buque afundiu, a 250 quilómetros da costa galega. Na mañá do 19 de novembro Martín Criado, que naquela altura era director de proxectos de Izar-Fene, estaba reunido con López-Sors para valorar a actuación do goberno de Aznar até daquela, e recomendar novas medidas para enfrontarse á situación. O perito asinou, xunto con todas as persoas presentes, a acta da xuntanza, na que afirmaban que "todas as medidas que adoptaron as autoridades marítimas españolas, referentes ao que na acta se indica, son as correctas e máis axeitadas ás situacións que se foron producindo dende o primeiro momento do sinistro".
Martín Criado afirmaba, entón, que o goberno de Aznar non errara na súa decisión de afastar o petroleiro da costa, e pasealo durante seis días cunha considerábel fenda no casco pola que cuspía o fuel. Porén, agora, como perito do xuízo, Martín Criado volve afirmar o mesmo, e a xuíza que instruíu a causa, Carmen Veiras -titular do xulgado número un de Corcubión-, recolle a súa opinión como válida, porque o enxeñeiro naval foi "contundente ao entender que foi correcta (a medida), porque a condución a porto era moi arriscada polo risco de que partise no traxecto".
Porén, as súas afirmacións sobre a idoneidade de afastar o barco contrastan coas doutros expertos, e o seu informe difire do do outro perito xudicial encargado do caso. Algunhas destas persoas relacionadas co caso están a estudar se é factíbel presentar un recurso para que se lle encargue a outra persoa, que non estivese relacionada coa xestión do Prestige nin cos acusados. A Plataforma Nunca Máis, polo seu lado, vai pedir a nulidade desta proba, que cualifican de crucial, pola imparcialidade do técnico que a elaborou.
Anterior: Nunca Máis insistirá contra a decisión que converteu o accidente en catástrofe
Especial Vieiros: Un ano de loito
O verquido do Prestige causou graves danos nos mexillóns
"Horas é de que asuman responsabilidades", reclámalle o PSOE ao PP
"Non é normal que os que provocaron a catástrofe non sexan imputados", láiase o BNG
O PP teima na defensa da xestión da crise do Prestige
"Afastar o barco foi o que causou a maior marea negra da historia"
Europa aproba as novas normas para evitar outro Prestige
O fuel do Prestige segue contaminando baixo a area das praias
O PP insiste na "profesionalidade" da xestión co Prestige que "aldraxaron" PSOE e BNG
O PP aproveita un informe da Avogacía do Estado para teimar na defensa da xestión co Prestige
Máis de seis anos despois do Prestige chegará o primeiro barco anticontaminación da UE
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto